
DR 31.10.2011 119 

 
Tuan Azan Ismail [Indera Mahkota]: Boleh disekalikan. 

Dato’ Sri Ahmad Shabery Cheek: Silakan. Berkaitan dengan ini. Ya silakan. 

Tuan Azan Ismail [Indera Mahkota]: Terima kasih Tuan Yang di-Pertua. 
Saya hendak penjelasan sedikit sebab tujuan saya sebenarnya saya menyokong apa 
yang dicadangkan untuk mewujudkan Parlimen Belia ini. Cuma saya hendak tanya apa 
pandangan ataupun kaedah untuk menyesuaikan rancangan untuk melaksanakan 
Parlimen Belia ini. Pertama jangka masa ataupun had umur itu adalah had umur yang 
paling produktif. Menteri menyebutkan di antara 18 hingga 25 tahun ada di kalangan 
belia kita 18 tahun baru sahaja meninggalkan alam persekolahan menengah dan 
sebahagiannya juga masih lagi kelompok di dalam institusi pengajian tinggi dan 
mungkin ada yang melanjutkan pelajaran ataupun baru sahaja menceburi diri dalam 
bidang kerjaya selepas pengajian tinggi. 

Ada dua perkara yang pada saya perlu kita terangkan bagaimana kaedah dia. 
Pertama apabila di kalangan institut pengajian tinggi kita ada AUKU yang menyekat 
dan boleh dikatakan sebagai penghalang mereka untuk menceburi secara aktif dalam 
bidang terutamanya yang ada kaitan dengan penglibatan politik.  

Kedua iaitu kita pernah suarakan sekatan yang pernah kita berikan kepada 
yang kita adakan kepada penjawat-penjawat awam yang baru terutamanya yang 
mempunyai kedudukan kelulusan-kelulusan tertentu seperti kelulusan di peringkat 
pengajian tinggi. Di mana kumpulan A dilarang sama sekali untuk menceburkan diri 
secara aktif di dalam politik. 

Adakah definisi sebagai Ahli Dewan Belia ini juga ditakrifkan sebagai 
menceburkan diri secara aktif dalam bidang politik. Itu sahaja saya minta penjelasan. 
Terima kasih. 

Dato’ Sri Ahmad Shabery Cheek: Tuan Yang di-Pertua, saya fikir ini terlalu 
jauh imaginasi beliau. Saya menganggap bahawa Parlimen Belia ini adalah lebih 
merupakan institusi mendidik. Ini soalan Yang Berhormat Silam ada menyebutkan 
tentang bagaimana melatih kepimpinan.  

■2030 

Kita harapkan ia menjadi sebagai suatu universiti baru kepada mereka yang 
berminat dalam alam kepimpinan. Kita lihat tidak ada apa yang dianggap bercanggah 
dengan Akta Universiti dan Kolej Universiti (AUKU). Usia itu sebenarnya, kita 
mengharapkan ini akan menjadi model baru tentang pentakrifan belia kita. Sekarang ini 
belia antara 15 tahun hingga 40 tahun. Kalau tempat lain apabila dengar umur 40 itu 
masih dianggap belia, ramai orang lain dia ketawa berguling-guling, dia kata banyak 
negara dia hanya cut-off ataupun had umur sampai 25 tahun sahaja. Itu definisi yang 
dibuat oleh Pertubuhan Bangsa-bangsa Bersatu iaitu sehingga usia 25 tahun. Jadi, kita 
hendak menurunkan proses walaupun kita ini sudah umur 40 tahun, 50 tahun memang 
kita akan rasa muda. Akan tetapi orang muda lihat kita sudah tua.  

Oleh sebab itu kita kata bahawa sekarang tiba masanya supaya kita 
memberikan peluang dan memberikan keyakinan bahawa pada usia ini mereka sudah 
dilatih untuk bercakap perkara yang serius. Boleh memikirkan bill ataupun rang undang-
undang yang kemudiannya boleh Kementerian Belia dan Sukan menjadi penghubung 
untuk dibawa ke Parlimen ini. Ini cadangan. Misalnya, kalau Parlimen Belia di Australia 
yang sudah ada sejak tahun 1960-an dahulu, mereka sudah pakai lebih daripada 20 bill 
yang dikemukakan oleh Parlimen Belia itu kemudiannya dibawa ke Parlimen betul 
untuk dijadikan satu rang undang-undang yang boleh dipakai oleh negara kita. Jadi, ini 
juga saya rasakan - jangan fikir tentang mereka ini adakah mampu atau tidak mampu 
pada usia sebegini A, B... Dia masuk universiti. Ini sebahagian daripada universiti.  

 

[Timbalan Yang di-Pertua (Datuk Ronald Kiandee) mempengerusikan 
Mesyuarat] 

 

Oleh sebab itu, ada negara-negara yang tertentu, misalnya yang 
mengendalikannya tidak perlu kerajaan. Mereka ada seperti YMCA mereka ataupun 
majlis belia yang mengendalikannya. Jadi, tidak timbul tentang soal ini adalah 
merupakan tools kerajaan dan sebagainya.  



Tuan Azan Ismail [Indera Mahkota]: Boleh disekalikan. Dato' Sri Ahmad Shabery Cheek: Silakan. Berkaitan dengan ini. Ya silakan. Tuan Azan Ismail [Indera Mahkota]: Terima kasih Tuan Yang di-Pertua. Saya hendak penjelasan sedikit sebab tujuan saya sebenarnya saya menyokong apa yang dicadangkan untuk mewujudkan Parlimen Belia ini. Cuma saya hendak tanya apa pandangan ataupun kaedah untuk menyesuaikan rancangan untuk melaksanakan Parlimen Belia ini. Pertama jangka masa ataupun had umur itu adalah had umur yang paling produktif. Menteri menyebutkan di antara 18 hingga 25 tahun ada di kalangan belia kita 18 tahun baru sahaja meninggalkan alam persekolahan menengah dan sebahagiannya juga masih lagi kelompok di dalam institusi pengajian tinggi dan mungkin ada yang melanjutkan pelajaran ataupun baru sahaja menceburi diri dalam bidang kerjaya selepas pengajian tinggi. Ada dua perkara yang pada saya perlu kita terangkan bagaimana kaedah dia. Pertama apabila di kalangan institut pengajian tinggi kita ada AUKU yang menyekat dan boleh dikatakan sebagai penghalang mereka untuk menceburi secara aktif dalam bidang terutamanya yang ada kaitan dengan penglibatan politik. Kedua iaitu kita pernah suarakan sekatan yang pernah kita berikan kepada yang kita adakan kepada penjawat-penjawat awam yang baru terutamanya yang mempunyai kedudukan kelulusan-kelulusan tertentu seperti kelulusan di peringkat pengajian tinggi. Di mana kumpulan A dilarang sama sekali untuk menceburkan diri secara aktif di dalam politik. Adakah definisi sebagai Ahli Dewan Belia ini juga ditakrifkan sebagai menceburkan diri secara aktif dalam bidang politik. Itu sahaja saya minta penjelasan. Terima kasih. Dato' Sri Ahmad Shabery Cheek: Tuan Yang di-Pertua, saya fikir ini terlalu jauh imaginasi beliau. Saya menganggap bahawa Parlimen Belia ini adalah lebih merupakan institusi mendidik. Ini soalan Yang Berhormat Silam ada menyebutkan tentang bagaimana melatih kepimpinan. #2030 Kita harapkan ia menjadi sebagai suatu universiti baru kepada mereka yang berminat dalam alam kepimpinan. Kita lihat tidak ada apa yang dianggap bercanggah dengan Akta Universiti dan Kolej Universiti (AUKU). Usia itu sebenarnya, kita mengharapkan ini akan menjadi model baru tentang pentakrifan belia kita. Sekarang ini belia antara 15 tahun hingga 40 tahun. Kalau tempat lain apabila dengar umur 40 itu masih dianggap belia, ramai orang lain dia ketawa berguling-guling, dia kata banyak negara dia hanya cut-off ataupun had umur sampai 25 tahun sahaja. Itu definisi yang dibuat oleh Pertubuhan Bangsa-bangsa Bersatu iaitu sehingga usia 25 tahun. Jadi, kita hendak menurunkan proses walaupun kita ini sudah umur 40 tahun, 50 tahun memang kita akan rasa muda. Akan tetapi orang muda lihat kita sudah tua. Oleh sebab itu kita kata bahawa sekarang tiba masanya supaya kita memberikan peluang dan memberikan keyakinan bahawa pada usia ini mereka sudah dilatih untuk bercakap perkara yang serius. Boleh memikirkan bill ataupun rang undang- undang yang kemudiannya boleh Kementerian Belia dan Sukan menjadi penghubung untuk dibawa ke Parlimen ini. Ini cadangan. Misalnya, kalau Parlimen Belia di Australia yang sudah ada sejak tahun 1960-an dahulu, mereka sudah pakai lebih daripada 20 bill yang dikemukakan oleh Parlimen Belia itu kemudiannya dibawa ke Parlimen betul untuk dijadikan satu rang undang-undang yang boleh dipakai oleh negara kita. Jadi, ini juga saya rasakan- jangan fikir tentang mereka ini adakah mampu atau tidak mampu pada usia sebegini A, B... Dia masuk universiti. Ini sebahagian daripada universiti. [Timbalan Yang di-Pertua (Datuk Ronald Kiandee) mempengerusikan Mesyuarat]. Oleh sebab itu, ada negara-negara yang tertentu, misalnya yang mengendalikannya tidak perlu kerajaan. Mereka ada seperti YMCA mereka ataupun majlis belia yang mengendalikannya. Jadi, tidak timbul tentang soal ini adalah merupakan tools kerajaan dan sebagainya.